Olav Lian

Olav Lian (1906–2000) var en kjent norsk skiløper i mellomkrigstiden. Han var opprinnelig fra Lian gård i Frol i nåværende Levanger kommune i Trøndelag. Som aktiv representerte han Frol Skilag, BUL og Idrettslaget Sverre.

 Biografi 
Olav Lian var én av sju brødre som alle var aktive skiløpere. Lian ble norgesmester i kombinert i 1933 og 1935, og han kom på andreplass i kombinert i 1937 og 1938. Han ble nummer tre i 17 km langrenn i NM 1936. I VM 1934 ble han nr. 39 på 17 km, nr. 22 i kombinert og nr. 12 på 50 km. Han ble også tatt ut til OL i 1936.

Som voksen bodde Olav Lian i Trondheim, og drev  skifabrikken Trønderski, som han også var med og startet.Norske treskifabrikker . Artikkel i www.adressa.no Under andre verdenskrig var han med i motstandsbevegelsen i Trondheim.
 Heder 
 Kongepokalen 1936 for Frol Skilag
 Kongepokalen 1935 for Freidig
 Kongepokalen 1933 for Freidig
 Kongepokalen 1931 for Freidig

 Referanser 
Gotaas

 Kilder 

 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord, s. 102. Skiforlaget - Erling Ranheim, Oslo 1955.

 Eksterne lenker 
 Om Olav Lian hos Frol IL
 Oversikt over kongepokalvinnere hos skiforbundet.no (pdf-fil)

Kategori:Norske kombinertløpere
Kategori:Norgesmestere i kombinert
Kategori:Norske skisportsutøvere
Kategori:Norske motstandsfolk under andre verdenskrig
Kategori:Personer fra Levanger kommune
Kategori:Kongepokalvinnere i skiidrett
Kategori:Fødsler i 1906
Kategori:Dødsfall i 2000